J E G Y Z Ő K Ö N Y V

Készült   Szentpéterszeg Község Önkormányzat Képviselő-testületének

2013. május 14-én megtartott nyílt ülésén 

Jelen vannak: Olajos Mihály polgármester, Cs. Balogh Gyula, Harasztosi Gyula,   Kovács Imre,  képviselők.

A napirendek megtárgyalásában részt vesz: Nagyné Nagy Katalin előadó 

Olajos Mihály: Tisztelttel köszöntöm a megjelenteket megállapítom, hogy határozatképes a testület. Kérem, a testület tagjait kézfelnyújtással jelezzék, ha egyetértenek a meghívóban szereplő  napirendi pontokkal. 

A Képviselő-testület 4 igen szavazattal a következő határozatot hozta.

52/2013. (V.14.)Önk. számú

HATÁROZAT

Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

Napirend: 





1./
Tájékoztató az előző testületi ülés óta eltelt időszakról




Előadó: Olajos Mihály polgármester




2./
Alföldvíz Zrt.-ben tulajdonszerzés céljából törzsrészvény vásárlása




 Előadó:  Olajos Mihály polgármester



3./
Egyebek
Határidő: azonnal

Felelős: Olajos Mihály polgármester 

1. napirendi pont: Tájékoztató az előző testületi ülés óta eltelt időszakról
Olajos Mihály:  Kérem a testület tagjait kézfelnyújtással jelezzék, ha elfogadják a tájékoztatót. A Képviselő-testület 4 igen szavazattal a tájékoztatót elfogadta.

2. napirendi pont: Alföldvíz Zrt.-ben tulajdonszerzés céljából törzsrészvény vásárlása

Olajos Mihály: Az írásos előterjesztés minden képviselő megkapta kérem a testület tagjait kézfelnyújtással jelezzék, ha elfogadják,  hogy Szentpéterszeg Községi Önkormányzat  10 db egyenként 14.000.- Ft névértékű összesen  140.000.- Ft értékű részvénycsomagot kíván vásárolni az Alföldvíz Zrt-ben.
A Képviselő-testület 3 igen, 1 nem (Kovács Imre) szavazattal a következő határozatot hozta.

53/2013. (V.14.)Önk. számú

HATÁROZAT
Alföldvíz Zrt. –ben (5600 Békéscsaba, Dobozi ú 5.) való

részvénytulajdon-szerzésről

Szentpéterszeg Községi Önkormányzatának Képviselő- testülete kifejezi azon szándékát, hogy az Alföldvíz Zrt.-ben tulajdonossá kíván válni, és ennek érdekében 10 db, egyenként 14.000.- Ft névértékű általános jogokat biztosító törzsrészvény – összesen 140.000.- Ft értékű részvénycsomag – vásárlását határozza el.

A képviselő-testület felhatalmazza Olajos Mihály polgármestert, hogy az Alföldvíz Zrt. felé az önkormányzat részvényvásárlási szándékát jelezze, és jelen határozatban foglaltak végrehajtása érdekében a szükséges intézkedéseket tegye meg.

Felelős: Olajos Mihály polgármester

Határidő: azonnal
Egyebek: 

Olajos Mihály: Kérem a testület tagjait kézfelnyújtással jelezzék, ha egyetértenek azzal, hogy az önkormányzat vásárolja meg Vadász Vince Szentpéterszeg, Dózsa u. 20. szám alatti lakos tulajdonát képező 979 hrsz-ú 1029 m2 nagyságú zártkerti ingatlant 40.000.- Ft értékben.

A Képviselő-testület 4 igen szavazattal a következő határozatot hozta.

54/2013. (V.14.)Önk. számú

HATÁROZAT
 Szentpéterszeg Községi Önkormányzat Képviselő-testülete úgy határozott, hogy megvásárolja Vadász Vince 4121 Szentpéterszeg, Dózsa Gy. u. 20. szám alatti lakos tulajdonában lévő szentpéterszegi  979 hsz-ú 1029 m2 nagyságú zártkerti ingatlant 40.000.- Ft értékben. 
Határidő: 2013. 06. 30.

Felelős: Olajos Mihály polgármester 

Olajos Mihály: Kérem a testület tagjait kézfelnyújtással jelezzék, ha nem kívánnak létrehozni, Települési Értéktár Bizottságot. 

A Képviselő-testület 4 igen szavazattal a következő határozatot hozta.

55/2013. (V.14.)Önk. számú

HATÁROZAT
 Szentpéterszeg Községi Önkormányzat Képviselő-testülete úgy határozott. hogy nem kíván létrehozni Települési Értéktár Bizottságot.

Határidő: azonnal

Felelős: Olajos Mihály polgármester 

Olajos Mihály: Kérem a testület tagjait, kézfelnyújtással jelezzék, ha elfogadják, hogy új   feladat ellátási szerződést köt az önkormányzat  a Gondoskodó Szeretet Szociális  –  Oktatási Szolgáltató  Központtal 2013. 03. 31. nappal kezdődőn. Ezzel egyidejűleg hatályát veszti  a Gondoskodó Figyelem Oktatási – Szociális Szolgáltató Központtal  2013. január 29. napján  kötött feladat ellátási szerződés.

Felhatalmazza a polgármestert a feladat ellátási szerződés aláírására.

A Képviselő-testület 4 igen szavazattal a következő határozatot hozta.

56/2013. (V.14.)Önk. számú

HATÁROZAT
Szentpéterszeg Község Önkormányzat Képviselő-testülete úgy határozott, hogy új  feladat ellátási szerződést köt a  Gondoskodó Szeretet Szociális  –  Oktatási Szolgáltató  Központtal (4400 Nyíregyháza, Szent István út 23. ) 2013. 03. 31. nappal kezdődőn. Ezzel egyidejűleg hatályát veszti  a Gondoskodó Figyelem Oktatási – Szociális Szolgáltató Központtal  2013. január 29. napján  kötött feladat ellátási szerződés.

Felhatalmazza a polgármestert a feladat ellátási szerződés aláírására.

Határidő: azonnal 

Felelős: Olajos Mihály polgármester

Kovács Imre: Élnék az SZMSZ adta lehetőséggel és szó szerinti jegyzőkönyvet kérnék erről a pár mondatról. Az előző testületi ülésen én már tettem egy határozati javaslatot, a faluházzal kapcsolatosan, hogy ingyen adjuk oda bérbe a péterszegi lakosú házasulandóknak, ez kiegészíteném a temetés alkalmával is mivel, hogy ugye itt is sokan használják ingyen ezt  faluházat, gondolok itt a civil szervezetekre. Tehát én azt hiszem, hogy ez a falué és nem csak azé a pár emberé a faluház, és akkor innestől kezdve, azt hiszem, hogy ez nem egy nagy áldozat az önkormányzattól az a pár ezer forint bevétel amitől elesik, ebből kifolyólag én azt javaslom, mint hogy tudjuk a civil szervezetek még rezsit sem fizetnek ért én azt mondom, hogy akkor ezek az illetők, akik ezt igénybe veszik, kifizetik a rezsit és a termet ingyen adjuk. Én ebben tettem egy határozati javaslatot és név szerinti szavazást kérnék. 
Cs. Balogh Gyula: Mindig név szerinti a szavazás. 

Kovács Imre: Név szerinti az amikor név szerint kérdeznek, a több nem az. 

Olajos Mihály: Mielőtt erről szavaznák felhívnám a testület figyelmét arra, hogy a pályázatban  bevállaltuk, hogy bérbe adjuk a termeket, bejelentkeztük az ÁFA körbe. Közel 10 millió Ft ÁFA-át igénylünk vissza, azért amiért bérbe az intézménye egyes termeit. De ha arról döntünk, hogy bizonyos esetekben térítésmentesen adjuk oda, ez nagyon lecsökkentheti a bérleti díj bevételünket. Akkor lehet ezt a 10 millió Ft-ot vissza kell fizetni. 

Cs. Balogh Gyula: Határozati javaslatot szeretnék tenni, napoljuk el a döntés, hogy többen legyünk. A  másik határozati javaslatom  a képviselő társammal teljesen ellentétes, megtartanám a teremdíjat, temetésnél és az esküvőnél is. A javaslatom az, hogy a temetési segélyen emeljünk. Mivel a temetésnél a halotti tort nem mindenki tartja a faluházban,  és az elesik ettől a támogatástó. Javaslom, hogy emeljünk a temetési segélyen, mert ez egy tragikus dolog és ne a lakodalmat támogassuk. De hangsúlyozom legyünk heten jelen a szavazáskor. 
Kovács Imre: Nem voltunk heten egyik döntésnél sem. Tettem egy határozati javaslatot. 

Harasztosi Gyula: Imrével egyet értek, hogy az a tér a szentpéterszegi lakosokat fogja szolgálni, van egy évben négy temetés.
Olajos Mihály: 15-20 temetés van egy évben. 

Harasztosi Gyula: Egy évben kb. négy halotti tort tartanak a faluházban.

Olajos Mihály: De ha ingyenessé tesszük akkor mindenki ott fogja tartani. 

Harasztosi Gyula: Ez egy jó ötlet, én támogatom abban az esetben, ha átnézzük a pályázati vállalást. Cs. Balogh Gyulának is igaza van, hogy ne sérüljenek érdekek, ha valaki nem tart halotti tort az is részesüljön támogatásban, emeljük meg a temetési segélyt is és adjuk oda ingyen bérbe a faluházat a halotti torra és az esküvőre. 

Olajos Mihály: Kérem a testület tagjait kézfelnyújtással jelezzék, ha elfogadják Kovács Imre képviselő javaslatát. 
A Képviselő-testület 2 igen (Harasztosi Gyula, Kovács Imre) 2 nem szavazattal (Cs. Balogh Gyula, Olajos Mihály) nem tudott állást foglalni a kérdésben. 
Cs. Balogh Gyula: Én akkor teszem meg újra a határozati javaslatomat, ha minden képviselő jelen  lesz. 

Olajos Mihály: Több megbeszélni való nem lévé az ülést bezárom.

K.m.f



Olajos Mihály




Dr. Barcsai Sándor



 polgármester




   mb. jegyző

